**Protokoll**Tartu Jahindusklubi juhatuse laiendatud koosolek

03.10.2019  
Võru 80, Tartu

Osavõtjate nimekiri lisatud.  
Külalistena osalesid Heete Ausmeel (KKA), Tanel Türna (KKI), Jüri Tõnisson (USO).  
  
Koosoleku juhataja: Jaak Volmer  
Protokollija: Tõnu Peterson

Koosolek algas kell 17:30  
Lõppes kell 21:30

**Päevakord**

* **Sõna on Keskkonnainspektsioonil**Tanel Türna (KKI) annab ülevaate vajalikest ühisjahi dokumentidest ja nende täitmise korrast, millele KKI tähelepanu pöörab. Kordab üle suuruluki, sh. ühisjahi korralduse nõuded ja räägib lahti enam eksimusi põhjustanud käitumised ja situatsioonid ning  
  SAK kahtlusega metssea jahiloata küttimise korral käitumise reeglid.  
  Selgitab ametkonna võimalusi salaküttide püüdmisel ja kutsub üles jahimehi koostööle.  
  Türna selgitab, et suuruluki jahiloa kannab ühisjahis maha jahijuhataja ja võib oma allkirjaga seda kinnitada kui loa saaja (loa omanik) pole läheduses.
* **„Jahises“ toimunud arengutest**Tõnu Peterson annab ülevaate Jahise arengutest ja valmisolekust minna üle väikeulukiga paberivabale jahipidamisele. Valmisolek on ka Keskkonnaametil ja Keskkonna Inspektsioonil.

Lepiti kokku, et käesolevast hetkest, läheb Tartumaa üle võimalusele, pidada väikeulukitele jahti „paberivabalt“.

Väikeuluki jahiload, mis on eelnevalt paberil väljastatud, kehtivad jahiloal oleva kehtivuse lõpuni.

Paber jahiloa omanik, kes läheb üle ainult elektroonilisele (paberivabale) väikeuluki jahiloale, kirjutab varem väljastatud paberloa järgmisele vabale kütitud uluki reale: kuupäeva ja teksti „OLEN JAHISES“ ning kõik järgmised kütitud väikeulukid kannab edaspidi ainult Jahisesse. Väikeulukid kantakse loale jahipäeva lõpus.

„OLEN JAHISES“ märkega paberload tagastatakse loa väljastajale jooksvalt, kuid kindlasti hiljemalt jahiloa kehtivuse lõppemisest 10 päeva jooksul.

Kes soovib paberloaga edasi toimetada, saab seda teha paberloa kehtivuse lõpuni.

Uue väikeuluki jahiloa taotlejale väljastatakse elektrooniline jahiluba Jahises, kuid jääb võimalus vajadusel (kui pole sobivat nutiseadet, arvutit, oskust või levi) saada luba ka paberile prinditud kujul. Kütitud loomad märgitakse paberloale, kuid ka Jahisesse. Paberloa tagastamisel peavad olema kütitud loomad kantud Jahisesse. Vajadusel abistame.

Paberivabal väikeuluki jahil peab kaasas olema isikut tõendav dokument. Inspektor kontrollib vajalikke andmeid, õigusi ja dokumentide kehtivust isikukoodi alusel.

Välisriigi jahimehele väljastame jahiloa paberile prinditud kujul, soovitav on loale lisada Eesti isikukoodiga jahimehest jahisaatja nimi, kellel oleks Jahises ligipääs kütitud ulukite märkimiseks. Vastasel juhul jääb see jahipiirkonna halduri ülesandeks**.**

Informatsioon e-postiga esimeestele ja Tartu JK kodulehele.  
  
Põdra jahiaegne vaatluskaart saab Jahisesse põdrajahi keskpaiku.

Metskitse juhuvaatluste esitamise tähtaeg 20. november.

Tartumaale eraldatud pruunkarude lubade suur arv on otseses sõltuvuses eeskujuliku vaatlusandmete esitamisega Jahises.

* **Põdrajahist**Jüri Tõnisson annab lühi ülevaate kütitud põdra vanuse määramisest lõualuude järgi.  
  Tartu JK tellimusel on Jüri koostanud igale Tartu JK jahiseltsile õppevahendi vanuse määramiseks lõualuude komplekti näol.  
  Jaak Volmer toob välja jahiseltside poolt välja toodud ettepaneku hoida 3-5 harulisi pulle.  
  Jüri Tõnisson, tõdeb, et pole kindel oma varasemates tõekspidamistes. Sarve harud ei näita tegelikult vanust või arengu potentsaali. Tegelik vanus selgub alles lõualuu järgi.  
  Jaak Volmer võtab teema kokku, et põdra arvukus Eestis on languses, medaliväärsed trofeed on muutunud haruldaseks ja jahiseltsid peavad olema targad arvukuse reguleerimisel.

Tiit Randveer lisab, et põdra küttimine on praegu juhuslikku laadi ja kütitakse rohkem neid loomi, mida on rohkem …  
4. novembril on Tartu JK-s sarvede ja lõualuude ülevaatus.

* **Jahimajade meetmest**Jaak Volmer annab ülevaate hetkeseisust.  
  Üldine arutelu …, küsimustele vastab Jaak Volmer.  
    
  Meetme 1 lisa hindepunkti saamise eelduseks on kui juriidilisest isikust taotleja on organisatsiooni liige, kes väljastab haldusdokumente. Sellega seoses esitavad jahiseltsid järgmiseks juhatuse koosolekuks avaldused astumaks Tartu Jahindusklubi liikmeks juriidilise isikuna. Liikmemaksu ei kaasne.  
  Küttimismahtude täitmise lisahindepunkte vähendatakse 2-lt 1-le ja sealt võetakse välja hirve ja metssea küttimismahu täitmine.  
  Valdo Hermann lisab, et väga tähtis on jahiseltsi sees konkreetselt paika pandud toetuse kasutamise või tegevuse otsused (soovitavalt protokollitud), mis ei kuulu uuesti arutamisele kui toetuse taotlus on saanud positiivse vastuse.
* **Jooksvad küsimused**Heete Ausmeel (KKA) selgitab väljaspool jahiaega suurkiskja eriloa taotlemise ja väljastamise võimalusi.  
  Metssigadele võib jätkuvalt 100ha kohta olla 1 peibutussööda koht. Registreerida ja vahetada on kõige lihtsam Jahise vahendusel.  
  Tartu Jahindusklubi „Kütiliini“ võistlusest võttis osa 18 Tartu JK jahiseltsi.

3 parimat võistkonda said auhinnaks metssea kujulise karika**:**

1. Elva JS
2. Kambja JS
3. Kastre JS

„Kütiliinil“ osales kokku 114 klubi liiget.  
Jooksva põdra võistlus harjutust sooritas 63 klubi liiget.  
A-Trapi ja Compak Sportingu raja võistlusel osales 25 laskurit.  
  
1.-3. november toimub reis Peterburgi Tartu JK instruktoritele, tänamaks suvise instruktoritöö eest. Klubi poolse organiseerimise tulemusena saame reisi soodsamalt kui igaüks eraldi. Grupi suurus võiks olla 60-80inimest, et soodustust saada. Reisi maksavad osalejad ise kinni. Kui gruppi täis ei tule, läheb pakkumine edasi JK juhatusele ja seejärel JK liikmetele.

Meetme toetuse taotlemiseks registreerisime ka Tartu Jahindusklubi, et miks mitte kasutada võimalust rajada ka Viidike tiiru nn. ulukite esmakäitlushoone. Rajada seoses sellega septik või puurkaev.  
  
Järgmisel volinike koosolekul seame päevakorda korralise juhatuse esimehe valimise.

Koosoleku juhataja: Jaak Volmer

Koosoleku protokollija: Tõnu Peterson